
Crna Gora
Ministarstvo poljoprivrede i ruralnog razvoja

 JAVNI POZIV 2014 – Uvođenje i sertifikacija sistema kvaliteta i bezbjednosti hrane 

Ministarstvo poljoprivrede i ruralnog razvoja objavljuje Javni Poziv za podršku uvođenju i sertifikaciji sistema kvaliteta i bezbjednosti hrane. Poziv se objavljuje u okviru Agrobudžeta za 2014. godinu i budžetske linije 2.1.8 Unapređivanje kvaliteta proizvoda. Javnim pozivom uređuju se uslovi, kriterijumi i način prijavljivanja za korišćenje podsticajnih sredstava.
Namjena podrške:

Nadoknada dijela troškova za uvođenje i sertifikaciju sistema kvaliteta i bezbjednosti hrane: HACCP, ISO 22000, GLOBALGAP, BRC, IFS, FSSC 22000, GOST-R, HALAL, KOSHER. 

Korisnici podrške:

Pravo na korišćenje podrške pod uslovima utvrđenim ovim javnim pozivom imaju pravno lice ili preduzetnik, kojima je primarna djelatnost proizvodnja i promet poljoprivredno prehrambenih proizvoda i hrane za životinje.
Dokumentacija koju je potrebno dostaviti: 

1. Kratak opis korisnika podrške (djelatnost, proizvodi, plasman, kretanje izvoza, edukacija i sl.);

2. Rješenje o upisu u Centralni registar privrednih subjekata (CRPS) (fotokopija);

3. Potvrda da podnosilac zahtjeva nema neizmirenih dospjelih obaveza po osnovu poreza i drugih dažbina kojima upravlja Poreska uprava;

4. Popunjen zahtjev sa obaveznim potpisom podnosioca zahtjeva i pečatom preduzetnika odnosno pravnog lica;

5. Ovjerena fotokopija računa sa dokazima o izvršenoj uplati – fiskalni račun i izvodi iz banke za troškove uvođenja i sertifikaciju sistema bezbjednosti i kvaliteta hrane u 2013. godini;

6. Ovjerena fotokopija sertifikata;

7. Za KOSHER и HALAL sertifikate zapisnik inspektora nadležnog za poslove poljoprivrede, kojim se potvrđuje da se u procesu proizvodnje sprovode mjere samokontrole prema HACCP principima.

Visina podrške i procedure realizacije:

Podrška za namjene navedene u ovom javnom pozivu, nadoknada dijela troškova za uvođenje i sertifikaciju sistema kvaliteta i bezbjednosti hrane, utvrđuje se u odnosu na procijenjenu vrijednost projekta, bez PDV-a. Maksimalno učešće budžetskih sredstava iznosi 50 % ukupnih troškova uvođenja i sertifikacije, a maksimalna vrijednost projekta može iznositi 5.000 €. Podrška se realizuje na kraju investicije, nakon dobijanja izvještaja ovlašćene službe.

Ispunjenost uslova za dodjelu podrške utvrđuje komisija koju obrazuje MPRR.
U postupku razmatranja zahtjeva komisija provjerava navode iz dokumentacije, utvrđuje ispunjenost uslova i vrši procjenu vrijednosti projekata po završenoj investiciji.

Način podnošenja prijave:

Prijave na Javni poziv za korišćenje sredstava podrške podnose se isključivo na formularu Javnog poziva uz koje se prilaže i ostala neophodna dokumentacija. Navedeni formular može se preuzeti sa sajta Ministarstva poljoprivrede i ruralnog razvoja ili u kancelarijama Savjetodavne službe u biljnoj proizvodnji i Službe za selekciju stoke. 

Prijave na javni poziv sa pratećom dokumentacijom dostavljaju se poštom ili preko arhive MPRR u koverti na adresu:

Ministarstvo poljoprivrede i ruralnog razvoja

Sektor za poljoprivredu 
po Javnom pozivu za dodjelu podrške za unapređivanje kvaliteta proizvoda za 2014 godinu

Rimski trg br. 46, 81000 Podgorica

Prihvatljive investicije su investicije realizovane (završene) od 01.01.2014. godine do datuma podnošenja prijave.  Rok za podnošenje prijave je 31. oktobar 2014. godine. 

Nepotpune i neblagovremeno podnijete prijave kao i prijave koje nijesu ovjerene pečatom i potpisom ovlaštenog lica i koje nijesu u skladu sa uslovima javnog poziva, neće se razmatrati.

Dokumentacija podnijeta po Javnom pozivu se ne vraća.

Informacije u vezi sa Javnim pozivom mogu se dobiti putem telefona: 020/482-152 ili 067/202-606.
